《秋怀 其二》
明代·吴允禄

南山有乔木，采伐常丁丁。念此岁云暮，蹉跎竟无成。

把镜昔黟然，忽已为星星。感叹不能已，晨曦照东荣。

愿因归飞鸟，寄言勖友生。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。